**Om Welfare Tech Invest Syddanmark (WTI)**

Region Syddanmark har etableret en lånemulighed for virksomheder i yderområderne i regionen. Dvs. virksomheder, som hører til kommunerne Svendborg, Faaborg, Midtfyn, Langeland, Ærø og Tønder, samt småøerne under Sammenslutningen af Danske Småøer. Lånefonden er etableret for at lette adgangen til kapital til virksomheder i de nævnte kommuner.

Fonden yder derfor risikovillige lån til virksomheder, som har ambitioner om at vokse og udvikle sig og som har en plan for, hvordan dette vil ske over de kommende år.

Lånefonden er en del af Welfare Tech Invest Syddanmark (tidl. kendt som Fonden for Syddansk Vækstfremme), og består af en samlet kapital på 20 mio. kr.

Lånene administreres af Accelerace Management A/S, som har ansvaret for at vurdere låneansøgninger, indgå låneaftaler og følge op på de indgåede aftaler.

**Hvem er Accelerace Management?**

*Accelerace Management* forvalter i dag en række fonde i henholdsvis Østdanmark Midtjylland og nu også Syddanmark. Accelerace Management er mere end en kapitalforvalter. Accelerace er en af Europas bedste inkubatorer, der til daglig arbejder fokuseret med udvikling af vækstvirksomheder, tidlige udviklingsprojekter og at modne spin-offs fra etablerede virksomheder. Accelerace skaber vækst gennem en unik kombination af action-learning og specialistviden. Accelerace arbejder tæt sammen med regionens øvrige erhvervsfremme aktører og universiteter.

**Hvilke kriterier skal låntager opfylde?**

For at opnå lån skal virksomheden som minimum opfylde følgende kriterier:

* Virksomheden
	+ Virksomheden skal have et CVR-nr.
	+ Virksomheden må maksimalt være 5 år gammel på ansøgningstidspunktet
	+ Virksomheden skal være en SMV virksomhed[[1]](#footnote-1)
	+ Virksomhedens aktiviteter skal være hjemmehørende i Region Syddanmarks yderområder (Svendborg, Faaborg-Midtfyn, Langeland, Ærø og Tønder, samt småøerne under Sammenslutningen af Danske Småøer)

Der kan alene søges lån til udviklingen af virksomheden og til at indfri virksomhedens ambitioner om at vokse. Som led i vurderingen heraf vil der blive lagt vægt på at virksomheden har et produkt eller en service, der:

* + Er nytænkende og innovativt
	+ Har et stort indtjenings- og vækstpotentiale
	+ Er tæt på kommercialisering dvs. maks.12 måneder fra markedet eller hvor der allerede i dag findes kunder, som betaler
	+ Har et internationalt perspektiv dvs. at der på sigt er ambitioner om også at sælge i udlandet
	+ Som helhed skal have en høj overlevelseschance dvs. at ideens holdbarhed overstiger projektrisikoen

I tillæg hertil vil vi vurdere, om lederen af virksomheden har de kompetencer, som må forventes skal til for at udvikle virksomheden. I den sammenhæng vil vi bl.a. se på at:

* + Iværksætteren skal være kompetent og med relevant erfaring

For at komme i betragtning til et lån skal der indsendes en låneansøgning, som beskriver virksomhedens ide, hvad der lånes penge til, hvilke forventninger, der er til virksomhedens udvikling mv., jf. nedenstående ansøgningsskema. Som led i ansøgningen skal der foreligge en grundig forretnings- og finansieringsplan.

**Lånebetingelser**

* Lånenes størrelse vil variere fra 100.000 til 3.000.000 kr. afhængigt af projektet
* Den maksimale løbetid er 8 år
* Der kan aftales afdragsfrihed i lånets første år, dog betales der her renter
* Der kan stilles krav om at kreditor kan stille passende sikkerhed eller afgiver kautionserklæring.
* Tilbagetrædelseserklæring overfor pengeinstitut forhandles individuelt

**Medfinansiering**

* Der stilles krav om at lånet medfinansieres med lige store andele privat kapital, fx i form af et lån fra en bank på samme størrelse eller indskud af privat kapital fra en anden investor. For hver krone, som lånes af fonden skal der minimum tilvejebringes 1 krone fra en privat finansieringskilde i kontanter. Dvs. at der ikke kan medfinansieres med tid, aktiver eller lignende. Du skal med andre ord finde mindst et tilsvarende beløb hos din bank eller anden kapitalkilde, som det beløb du ønsker at låne hos Welfare Tech Invest.

**Hvad lånet IKKE må anvendes til**

* Afdrag på gammel gæld. Der skal være tale om et mer-engagement.
* Finansiering af løbende driftsunderskud

**Ansøgningsprocessen**

Ansøgning sker som følger:

1. Udfyld vedlagte skema, der tjener til formål at give fonden en indikation om, hvorvidt dit projekt ligger indenfor fondens formålsområde. Vi forventer, at det udfyldte skema maksimalt fylder 5 sider, da formålet er at give et overblik og ikke en fuldstændig uddybning.
2. Vedlæg bilag i form af forretningsplaner og de seneste tre års regnskaber fra Erhvervsstyrelsen. Såfremt der ikke forefindes tre års regnskaber vedlægges det senest offentliggjorte regnskab eller som minimum et realiseret budget for den seneste periode, hvis virksomheden ikke har aflagt det første regnskab.
3. Fremsend materialet til Accelerace på wti@accelerace.dk. Såfremt der er behov for yderligere oplysninger bliver du/I kontaktet

Vi vurderer herefter din ansøgning og såfremt du kvalificerer til et lån udsteder vi et formelt låne-tilsagn, som er betinget af, at du kan fremskaffe et lån af tilsvarende størrelse (eller større) fra en privat aktør såsom en bank. Du kan forvente, at vi gerne vil have et møde med dig for at stille uddybende spørgsmål og afklare forskellige forhold, som kan være relevante for lånet. Endvidere vil vi på dette møde tage en snak med dig, om vi kan hjælpe med at gøre virksomheden til en succes.

I det tilfælde at vi ikke kan yde virksomheden lån får du naturligvis et formelt afslag.

Når du har modtaget det betingede lånetilsagn fra Accelerace skal du:

1. Optage matching-lån eller rejse anden kapital ved privat långiver/investor og fremsende de underskrevne dokumenter til Accelerace
2. Du modtager herefter endeligt lånedokument fra WTI til underskrift
3. Accelerace modtager det underskrevne lånedokument
4. Pengene udbetales i henhold til den lagte låneplan. Ved større lån, opdeles lånet typisk i rater i henhold til nærmere aftalte milepæle

**Låneansøgning**

|  |
| --- |
| Virksomhedens fulde navn: |
| Klik her for at angive tekst. |
| CVR.nr. |
| Klik her for at angive tekst. |
| Adresse (Gade/vej og nr) |
| Klik her for at angive tekst. |
| Postnr. |
| Klik her for at angive tekst. |
| By |
| Klik her for at angive tekst. |
| Web-adresse |
| Klik her for at angive tekst. |
| Kontaktperson titel |
| Klik her for at angive tekst. |
| Kontaktperson |
| Klik her for at angive tekst. |
| Beskriv virksomhedens produkt/løsning/aktivitet |
| Klik her for at angive tekst. |
| Beskriv det problem I løser hos jeres kunder (behov, problem) |
| Klik her for at angive tekst. |
| Hvem er jeres kunder (vær specifik om kundetypen) og angiv navnene på de tre største kunder |
| Klik her for at angive tekst. |
| Beskriv kort markedet I beskæftiger jer med |
| Klik her for at angive tekst. |
| Hvem er jeres 3 største konkurrenter (navne, antal ansatte og omsætning) |
| Klik her for at angive tekst. |
| Hvad er/bliver jeres konkurrencefordel (Unique Selling Points) |
| Klik her for at angive tekst. |
| Beskriv jeres forretningsmodel dvs. hvordan tjener I penge (kost/salg), hvordan flyder penge/værdier/tjenesteydelser mellem jer, evt. salgskanaler og jeres kunder |
| Klik her for at angive tekst. |
| Beskriv hvad der udgør de største risici for virksomheden |
| Klik her for at angive tekst. |
| Beskriv hvilket beløb I søger om (kr. og rater) og hvad skal pengene konkret bruges til |
| Beløb | Anvendelse | Beskrivelse |
| Klik her for at angive tekst. | Vælg et element. | Klik her for at angive tekst. |
| Vedhæft følgende dokumenter til ansøgningen |
| * Kopi af underskrevet regnskab for de sidste 3 år
* Resultatbudget for de kommende 5 år
* Balance for de kommende 5 år
* Likviditetsbudget for de kommende 5 år

Det er en fordel hvis budgetterne er udarbejdet i samarbejde med en revisor. |

1. *SMV’er defineres på basis af EU-definitionen: Virksomheder, som beskæftigerunder 250 personer og har en årlig omsætning på ikke over 50 mio. EUR eller en årlig balance på ikke over 43 mio. EUR. Desuden er det et krav, at virksomheden ikke indgår i en koncern, der samlet overskrider disse grænser* [↑](#footnote-ref-1)